CELEX: 32005D0649(01)
Language: mt
Date: 2005-09-13 00:00:00
Title: 2005/649/KE: Deċiżjoni tal-Kummissjoni tat- 13 ta’ Settembru 2005 li temenda d-Deċiżjoni 2003/63/KE li tawtorizza lill-Istati Membri li jipprevedu derogi temporanji mid-Direttiva tal-Kunsill 2000/29/KE fir-rigward tal-patata, ħlief għal dik maħsuba għat-tħawwil, li toriġina f'ċerti provinċji ta' Kuba (notifikata taħt dokument numru C(2005) 3406)

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               337
            
         DEĊIŻJONI TAL-KUMMISSJONI
   tat-13 ta’ Settembru 2005
   li temenda d-Deċiżjoni 2003/63/KE li tawtorizza lill-Istati Membri li jipprevedu derogi temporanji mid-Direttiva tal-Kunsill 2000/29/KE fir-rigward tal-patata, ħlief għal dik maħsuba għat-tħawwil, li toriġina f'ċerti provinċji ta' Kuba
   (notifikata taħt dokument numru C(2005) 3406)
   (2005/649/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar miżuri ta' protezzjoni kontra l-introduzzjoni fil-Komunità, ta' organiżmi li jagħmlu ħsara lill-pjanti jew lill-prodotti tal-pjanti, kif ukoll kontra t-tifrix tagħhom fil-Komunità (1), u b'mod partikolari l-Artikolu 15(1) tagħha,
   Billi:
   
               (1)
            
            
               Skond id-Direttiva 2000/29/KE, patata, minbarra dik maħsuba għat-tħawwil, li toriġina minn Kuba ma tistax tiġi introdotta fil-Komunità. Madankollu, dik id-Direttiva tippermetti derogi minn dik ir-regola sakemm m'hemmx riskju tat-tixrid ta' organiżmi li jagħmlu l-ħsara.
            
         
               (2)
            
            
               Id-Deċiżjoni tal-Kummissjoni 2003/63/KE (2) tipprevedi deroga għall-importazzjoni tal-patata maħsuba għat-tħawwil, li toriġina f'ċerti provinċji ta' Cuba, sakemm jiġu sodisfatti ċerti kundizzjonijiet.
            
         
               (3)
            
            
               Il-Ġermanja u r-Renju Unit talbu għal estensjoni ta' dik id-deroga.
            
         
               (4)
            
            
               Is-sitwazzjoni li tiġġustifika dik id-deroga baqgħet ma nbidlitx u d-deroga għalhekk għandha tkompli tapplika.
            
         
               (5)
            
            
               Id-Deċiżjoni 2003/63/KE trid għalhekk tiġi emendata.
            
         
               (6)
            
            
               Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2003/63/KE hija emendata hekk::
   
               1.
            
            
               Fl-Artikolu 2, it-tieni paragrafu huwa mibdul b'li ġej:
               “L-Istati Membri ta' importazzjoni se jipprovdu l-informazzjoni dwar il-kwantitajiet importati skond din id-Deċiżjoni u b'rapport tekniku ta' l-eżami uffiċjali msemmi f'punt 2(f) ta' l-Anness, lill-Kummissjoni u lill-Istati Membri l-oħra, qabel l-ewwel ta' Settembru ta' kull sena kalendarja li fiha sseħħ l-importazzjoni. Kopji ta' kull ċertifikat fitosanitarju jiġu trażmessi lill-Kummissjoni.”
            
         
               2.
            
            
               (ċ) L-Artikolu 3 huwa mibdul b'li ġej:
               “Artikolu 3
               L-Artikolu 1 japplika għall-patata, minbarra dik maħsuba għat-tħawwil, li tiġi introdotta fil-Komunita, fil-perjodi:
               
                           i)
                        
                        
                           bejn l-1 ta' Jannar 2006 u l-31 ta' Mejju 2006;
                        
                     
                           ii)
                        
                        
                           bejn l-1 ta' Jannar 2007 u l-31 ta' Mejju 2007;
                        
                     
                           iii)
                        
                        
                           bejn l-1 ta' Jannar 2008 u l-31 ta' Mejju 2008.”
                        
                     
         Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar it-13 ta’ Settembru 2005.
      
         
            Ghall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1. Direttiva kif l-aħħar emendata bid-Direttiva tal-Kummissjoni 2005/16/KE (ĠU L 57, 3.3.2005, p. 19).
   
      (2)  ĠU L 24, 29.1.2003, p. 11.